El Consell Municipal d'Infància i Adolescència visita el Planetari de Castelló
31 de octubre de 2022

Carcaixent

🌊 El passat dissabte 29 d'octubre els membres del CMIA de Carcaixent visitaren el Planetari de Castelló per conèixer la història de les Illes Columbretes.

🌳Visites a Parcs Naturals de la CV🌳

Per al present any 2022, i seguint amb la col·laboració iniciada en 2020, una de las activitats programades en relació amb la celebració del Dia dels drets de la infància i l'adolescència consisteix en una sèrie de visites a distints Parcs Naturals de la Comunitat Valenciana on els xiquets, xiquetes i adolescents podran realitzar distintes activitats. Esta acció es du a cap en col·laboració amb els Parcs Naturals de la Comunitat Valenciana.

👦🏾Dia dels drets de la infància i l'adolescència🧒🏻

D'acord amb la disposició addicional segona de la Llei 26/2018, de 21 de desembre, de la Generalitat, de drets i garanties de la infància i l'adolescència, la Generalitat promourà la celebració anual del Dia dels drets de la Infància Adolescència, en la data determinada per l'Assemblea General de Nacions Unides. Aquesta data és el 20 de novembre, en commemoració de la firma de la Convenció dels Drets del xiquet.